Det ser spøjs ud - men det er ikke dyremishandling

Mens andre sælger sorte grise fra stalddøren, kan en familie i Ranum nu i det mindste fremvise sorte heste. To heste - den ene en gul fjordhest - er blevet oversprayet med sort. Det har gerningsmanden eller gerningsmændene sikkert syntes var vældig sjovt. Nordjyllands Politi i Løgstør kalder det hærværk. - Vi har fået at vide, at hestene ikke tager skade af en gang spray. Men det er altså hærværk, konstaterer vagthavende hos politiet i Løgstør.